O mașină s-a răsturnat la Stroiești și s-a făcut ”piftie”. Șoferul a fost rănit grav (foto)
Un accident rutier s-a petrecut astăzi pe raza localității Stroiești, cu un autoturism răsturnat în afara părții carosabile, informează ISU Suceava. Intervin pompierii militari, cu o autospecială pentru descarcerare și ambulanța SMURD-TIM (Terapie intensivă mobilă).
Conducătorul auto, singurul ocupant al mașinii, a fost preluat de către echipajul SMURD-TIM. Victima este conștientă și cooperantă. Bărbatul rănit va fi transportat la spital pentru investigații suplimentare și tratament de specialitate.